alibayram/wikipedia-40-langs huggingface dataset:
Trihotilomanija

Trihotilomanija (od grč. triho - kosa, tilen - vući, i manija — trichotillomania), odnosno navika čupanja kose, je poremećaj kontrole impulsa čiji je glavni simptom čupanje dlaka sa tijela, obično iz kose, ali i sa drugih dijelova tijela. U dječjem uzrastu se javlja podjednako kod dječaka i djevojčica, a kod odraslih 80-90% prijavljenih slučajeva su žene. Novija istraživanja ukazuju da postoje genetičke predispozicije za ovo oboljenje (vidjeti odjeljak „Nasljednost“ ispod).

Trihotilomaniju mogu pokrenuti drugi psihološki poremećaji, poput depresije ili stresa. Premda se ne znaju tačni podaci jer se veliki broj slučajeva ne prijavljuje na liječenje zbog stida isl. procjenjuje se da npr. u Sjedinjenim Američkim Državama oko 2-4% populacije pati od ovog oboljenja.

Liječenje 
Određeni vidovi psihoterapije mogu biti korisni kao dodatno sredstvo pored korišćenja medikamenata. Na primjer, u jednom vidu psihoterapije pacijent se uči da na vrijeme prepozna impuls koji ga tjera na čupanje kose i da ga preusmjeri na neki drugi impuls. Pacijent se usmjerava da vodi dnevnik kad je čupao kosu, na koji datum i u koje vrijeme, koliko dlaka je iščupao, kao i o čemu je razmišljao u tom trenutku. Na taj način pacijent se uči da prepozna uobičajene situacije u kojima čupa kosu i razvije strategiju za izbjegavanje istih.

Liječenje upotrebom kloripramina, tricikličnog antidepresiva, u jednoj studiji se pokazalo kao prilično uspješno.

Medikamenti poput prozaka i drugih antidepresiva zasnovanih na selektivnoj inhibiciji serotonina pomoću ponavljanog uzimanja imaju ograničen uspjeh u tretiranju ovog oboljenja i obično imaju značajne kontra-indikacije. U svojoj knjizi „Problem čupanja kose: Kompletan vodič za trihotilomaniju“, američki autor Fred Penzel tvrdi da antidepresivi mogu i da pogoršaju stanje oboljelog od trihotilomanije.

Nasljednost 
Istraživanja Marija R. Kapečija () sa medicinskog instituta „Hauard Hjuz“ dala su povoda za sumnju da je čupanje kose, odnosno trihotilomanija, nasljedna. U eksperimentima ciljanih prekida ekspresije homeotičkog gena Hoxb8 u miševima, homozigotni nosioci ovih prekida su se nakon otprilike 3,5 sedmice starosti pretjerano timarili,, sa 100% penetrabilnosti ove osobine. Miševi su timareći se stvarali „fleke“ na nekim dijelovima krzna, čak i sa ozljedama kože.

Reference

Spoljašnje veze 
 Trihotilomanija 
 Britanski sajt za podršku i terapiju oboljelih od trihotilomanije 
 Kratak opis na sajtu dermatology.org sa fotografijama poznih stadijuma 

Psihička oboljenja i poremećaji
Psihijatrijske dijagnoze
Bolesti vezane uz kosu
Sandra Bosnar

Sandra "Sandrica" Bosnar (Zagreb, 24. svibnja 1981.) je hrvatska TV voditeljica i glumica. 
Najpoznatija je kao najmlađa članica prve voditeljske postave popularne emisije za mlade Briljanteen na programu nacionalne televizije Hrvatska Radiotelevizija HRT. Od 2001. vodi dječju filmsku emisiju Kokice, također na HRT-u. 
Od godine 2007. vodi i glazbenu emisiju zabavnog programa Ljeto nam se vratilo.

Sandra je poznata kao najmlađa voditeljica u povijesti svoje zemlje. Na televiziju je došla kao desetogodišnjakinja, a već sa trinaest godina vodila je emisiju za mlade Briljanteen. Bavila se glumom deset godina, osnovnu i srednju školu je provela u ZeKaeMu, najpoznatijem dječjem kazalištu u Zagrebu. 
Nastupila je u nekoliko kazališnih predstava i dva filma u američkoj produkciji.
Hrvatski TV-voditelji
Biografije, Zagreb
Kokice (TV emisija)

Kokice su filmska emisija za djecu i mlade, koja se već petu sezonu prikazuje na HRT-u. Scenarist i autor je Boško Picula, zajedno s redateljicom Sanjom Aničić. Emisiju vodi Sandra Bosnar.

Hrvatske TV-emisije
Edo Tachi

Edo Tachi, pravim imenom Edhem Taći (Han Pijesak, 26.10. 1965. - ) je bosanskohercegovački majstor borilačkih vještina.

Karateom se bavio od 1977. godine. Godine 1990. je postao prvak Jugoslavije, a otada se bavi kick boxingom, gdje je napravio zavidnu karijeru kao profesionalni borac s 24 borbe, od čega 20 pobjeda i 4 poraza.

Edo Tachi se bavio karateom u KK "Student" iz Mostara. Bio je pitomac vojne gimnazije "Maršal Tito" u Mostaru, naselje Rodoč. Za vrijeme boravka u Mostaru savladao je vrhunsku vještinu baratanja nunčakama, kao i gimnastiku. Kasnije ga put odvodi na vojnu akademiju u Zadar, gdje postaje pilot na borbenim avionima. Poslije akademije odlazi za Skopje, Macedonia, odakle započinje njegova bogata karijera u borilačkim vještinama. Poslije Skopja, vraća se za Sarajevo, gdje i danas živi.
Njegova najinteresantnija izjava je bila objavljena u jednom mediju kada je rekao:"ako nisam najbolji u borilackim vjestinama onda sam zasigurno najpametniji,jer u ringu sam jedini K1 borac koji je pilot".Takodje jedna anegdota je karakteristicna,kada je u hotelu u pripremi za mec,na upit sudije "cime se bavis",Edo odgovorio "ja sam pilot",na to ce sudija "drago mi je,ja sam astronaut".Interesantno je da ga nema vise u Borilackim halama,mozda si je dao previse dopusta,a sto je naravno steta,jer mislim da ima puno toga dati.

Danas je Edhem Taći vrhunski expert iz oblasti Sigurnosti civilnog zrakoplovstva/vazduhoplovstva, na prijedlog Velike Britanije imenovan u Evropskoj Uniji kao nezavisni validator u procesima odobravanja pravnih subjekata i trećih zemalja ispred Evropske Komisije.

Prvi je u Bosni i Hercegovini inicirao otvaranje Studija iz oblasti Sigurnosti civilnog zrakoplovstva/vazduhoplovstva na Univerzitetu modernih znanosti CKM Mostar te uspostavio saradnju sa mnogobrojnim evropskim i svjetskim centrima iz oblasti AVSEC.

Docent doktor iz oblasti Sigurnosti angažovan na Univerzitetu modernih znanosti CKM Mostar, Američkom Univerzitetu u BiH, te ujedno i Instruktor iz oblasti Sigurnosti. Izdavač je knjige iz oblasti Sigurnosti civilnog zrakoplovstva i ACC3 režima Kargo prevoza.

Kao expert iz oblasti sigurnosti radi na odobravanju pravnih subjekta trećih zemalja na procesu uspostave primjene odredbi ICAO i EU širom svijeta.

Majstori borilačkih vještina
Kokice

Kokice (engleski Popcorn) je naziv za zrna kokicara koja pri prženju eksplodiraju, odnosno šire se iz ljuske. Obično im se dodaje sol.

Nemasne kokice su niskokalorične.
Kukuruz kokičar sastoji se od perikarpe,klice i endosperme. Može biti u tipu: biserca (oble krunice) i pirinča(oštre krunice).
Iskokano zrno moze biti leptirastog ( xd
butterfly) ili gljivastog (mushroom) oblika.
Zrno raspucava kad je temperatura unutar zrna oko 177 - 180 C stepeni.
Optimalni sadržaj vlage je 12 - 14 % (varira zavisno od genotipa).

Antioksidanti poznati pod imenom polifenoli u velikoj meri utiču na zdravlje jer sprečavaju da štetni molekuli oštete ćelije.

Otkriveno je da kokice sadrže koncentrat antioksidanata jer u sebi imaju samo četiri odsto vode, dok u pojedinim vrstama voća i povrća taj procenat dostiže 90.

Naučnici su otkrili da jedna porcija kokica ima oko 300 miligrama antioksidanata, što je skoro duplo više od 160 miligrama, koliko sadrži porcija bilo kog voća. Takođe, otkriveno je da je u hrskavoj opni kokice najveća doza antioksidanata i vlakana.

Eksterni linkovi 
 Popcorn Board (U.S.)
 Wyandot Popcorn Museum, Marion, OH
 Kernel Exploding in Slow Motion 

Hrana
British Airways

British Airways () (IATA: BA, ICAO: BAW, SHT, XMS) je nacionalna i najveća Avio-kompanija Ujedinjenog Kraljevstva. BA je druga po veličini evropska aviokompanija nakon Air France–KLM. Glavne baze aviokompanije su londonski aerodromi, Heathrow i Gatwick.

Istorija 
Tadašnja aviokompanija AT&T (Aircraft Transport and Travel, pokrenula je 25. augusta 1919. prvu redovnu međunarodnu liniju, između Londona i Pariza. Nakon tog su se četiri britanske aviokompanije; Instone Air Line, Handley Page Transport, Daimler Airway (kompanija AT&T) i British Marine Air Navigation Co Ltd. - 31. marta 1924. ujedinile i formirale Imperial Airways, koji je letio do Australije i Južne Afrike.

U međuvremenu se pojavilo i nekoliko manjih britanskih avio kompanija, koje su se 1935 ujedinile i osnovale originalni privatni British Airways ltd. Nakon 1939 ujedinili su se Imerial Airways i British Airways ltd i osnovali nacionalnu kompaniju - British Overseas Airways Corportation - akronim BOAC). Nakon rata, BOAC je nadalje letio na transkontinentalnim letovima sve do Južne Amerike - do koje je letio British South American Airways, koji se 1949. ponovo ujedinio sa BOAC-om. Po Evropi i tuzemnim linijama letila je aviokompanija, British European Airways - BEA.

BOAC je na liniju do Johannesburga 1952. uveo avion de Havilland Comet, da smanji vreme letenja. BEA je 1970 osnovala svoju turističku kompaniju po imenom BEA Airtours. BOAC i BEA su se 1972 ujedinile i osnovale novu upravu British Airways Board, a nakon tog se 1974. i ujedile pod imenom British Airways.

British Airways je sa Air Francom- u januaru 1976, inaugurirao prvi na svijetu mlazni putnički avion Konkord. Kompanija je privatizirana 1988. godine.

Flota

Vanjske veze 
 Britiš Ervejz - zvanične stranice
 Mapa destinacije
 Flota

Aviokompanije
Sporometno oružje

Sporometno oružje je izraz koji se koristi za modele i vrste vatrenog oružja, a prije svega streljačkog oružja čija je karakteristika da se nakon svakog opaljivanja novo zrno ili metak mora izvana staviti u cijev. Sve do 19. vijeka vatreno oružje je u pravilu bilo sporometno oružje. Puške koje se moraju ručno puniti nakon svakog ispaljivanja se zovu sporometke, a ovisno o tome da li su se punile sprijeda (kroz cijev) ili straga (kroz zatvarač) su se nazivale sprednjače ili ostraguše.

U 19. vijeku je napredak metalurgije i mehanike omogućio da se zrna ili meci nakon opaljenja u cijev pune mehaničkom akcijom iz doboša, magacina ili okvira. Takvo oružje se naziva brzometnim oružjem, i ono je relativno brzo istisnulo sporometno streljačko oružje iz upotrebe u većini vojski i policija.

Sporometno streljačko oružje se danas proizvodi isključivo za civilnu upotrebu, odnosno za sport i lov.

Oružje
Brzometno oružje

Brzometno oružje je izraz koji se koristi za vatreno, najčešće streljačko oružje koje je u stanju ispaliti više metaka, odnosno zrna bez potrebe da se meci ili zrna ručno ubacuju u oružje izvana. To se postiže posebnim mehanizmima koji omogućuju da nakon svakog opaljenja novi metak bude ubačen u cijev iz za to predviđenog spremišta municije, najčešće okvira, magacina ili doboša. Ovi mehanizmi se po pravilu pokreću od strane strelca, i, da bi oružje nastavilo paljbu, moraju biti pokrenuti, tj. ne omogućavaju rafalnu paljbu.

Brzometno oružje, koje se prvi put javilo u 19. vijeku, u pravilu omogućava veću brzinu paljbe od sporometnog oružja, te su postupno vojske u svijetu kao standarno oružje svoje pješadije uvele brzometne puške, odnosno brzometke ili repetirke.

Do početka 20. vijeka su tadašnje brzometne revolvere i pištolje zamijenili poluautomatski pištolji, a od sredine 20. vijeka i poluautomatske puške.

Brzometno oružje se danas uglavnom proizvodi za sport i lov.

Oružje
Sprednjača

Sprednjača je izraz koji se koristi za puške i druge tipove vatrenog oružja koje se pune sprijeda, odnosno kroz cijev.

Takav način punjenja je u pravilu sporiji od punjenja straga, odnosno kroz zatvarač tako da su gotovo sve vrste nekadašnjih sprednjača zamijenile ostraguše.

Suvremeno oružje koje se danas puni kroz cijev je minobacač.

Vanjski linkovi 
 National Muzzle Loading Rifle Association
 Muzzle Loaders association of Great Britain
 Detailed information on shooting muzzle loading pistols 
 / Modern Muzzle Loading Misconceptions 

Puške
Ostraguša

Ostraguša je izraz koji se u starija vremena koristio za puške i druge vrste vatrenog oružja koje su se punile straga, odnosno kroz zatvarač umjesto cijevi.

Iako je prvi model takvog oružja bila Fergusonova puška iz 18. vijeka, tek je razvitak metalurgije u 19. vijeku omogućio da se te puške počnu masovno proizvoditi i skoro u potpunosti istisnu sprednjače. Najbolji primjer za to je prusko-austrijski rat 1866. godine u kome se pruska puška ostraguša Dreyse Model 1844 omogućavala vojnicima da gađaju iz klečećeg i ležećeg položaja, odnosno zaklonjeni pune metke 5 puta brže od austrijskih vojnika naoružanih sprednjačom Lorenz koji su je morali puniti u stajaćem položaju.

Nakon toga su sve standardne puške postale ostraguše, te je taj izraz izgubio svoje originalno značenje. Danas se uglavnom koristi u žargonu za opisivanje različitih oblika ljudske seksualnosti.

Puške
Žljebuša

Žljebuša je drevni izraz za pušku s ižlijebljenom cijevi, odnosno doslovan prijevod engleskog izraza rifle koji se danas najčešće koristi kao sinonim za pušku.

Žljebuše u cijevi imaju žlijebove koji, uz korištenje adekvatnog zrna odnosno metka, omogućavaju daleko veću preciznost u odnosu na vatrena oružja glatke cijevi kao što su drevne muskete i današnje sačmarice.

Žljebuše su se počele proizvoditi još u 17. vijeku, ali su bile teške za održavanje i punjenje, te su dominaciju nad musketama stekle tek s razvojem metalurgije i novih sistema opaljivanja u 19. vijeku.

Koncept ižllijebljene cijevi se u 19. vijeku također uveo u artiljeriju.

Vanjski linkovi 
 THE MAKING OF A RIFLED BARREL by Geoffrey Kolbe  
 Article on barrel making from an IHMSA shooter
 Article  on barrel making from Lilja, a maker of world class competition barrels
 Article  on making and measuring rifling by Lilja; includes pictures of button rifling machine
 6mmBR article on barrels
 Bore slugging tutorial , explaining now to determine the true bore and groove size and choose appropriate bullet diameters

Artiljerija
Oružje
Duga cijev

Duga cijev je kolokvijalni izraz za svako streljačko oružje koje se, za razliku od pištolja odnosno kratke cijevi, mora u pravilu koristiti s dvije ruke.

U oružja dugih cijevi se ubrajaju puške, automati i mitraljezi.

Oružje
Karabin

Karabin je naziv za streljačko oružje koje je slično puški, ali od nje u pravilu kraće i s manjom snagom.

Razvilo se u 18. vijeku kao standardno streljačko oružje konjice, koja iz praktičnih razloga nije mogla koristiti tadašnje duge muskete pješadije. Od tih jedinica su stvorene potječu konjičke, a kasnije žandarmerijske jedinice poznate kao karabinjeri. 

Karabini su se nakon nestanka konjice obično znali davati oficirima, kao i pripadnicima artiljerije, odnosno pozadinskih jedinica koji su ih trebali koristiti za neposrednu samoobranu.

U prvom, a pogotovo u drugom svjetskom ratu, karabin je stekao popularnost jer se pokazao adekvatnijim od puške u uličnim borbama i u ratovanju u džungli. Mnoge vojske su, radi veće praktičnosti, svoje standardne puške zamjenjivale karabinima.

Puške
Srednji mitraljez

Srednji mitraljez (engleski medium machine gun, MMG) je naziv za mitraljez koji je lakši od teškog mitraljeza te može obavljati zadatke predviđene za puškomitraljez, ali ga zbog veće težine moraju posluživati dva člana posade, odnosno može obavljati određene zadatke koji se vezuju uz teški mitraljez. Uz izraz srednji mitraljez se često vezuje i koncept tzv. mitraljeza opće namjene. 

Jedan od prvih modela srednjeg mitraljeza koji je bio dizajniran kao takav bio je njemački MG34.

Mitraljezi
Teški mitraljez

Teški mitraljez je izraz kojim se opisuju mitraljezi koji su dizajnirani za dugotrajnu paljbu s fiksiranih položaja, odnosno s platforme kao što je motorno vozilo. Teški mitraljezi su obično teži od lakih i srednjih mitraljeza zbog toga što su opremljeni s posebnim sistemima za hlađenje. 

Prvi mitraljezi su u pravilu bili teški mitraljezi, da bi se od njih u prvim decenijama 20. vijeka razvili puškomitraljezi, a nešto kasnije i hibrid poznat kao srednji mitraljez, koji je obavljao zadatake teškog mitraljeza kao tzv. mitraljez opće namjene.

Pod izrazom teški mitraljez se ponekad podrazumijevaju i mitraljezi s velikim kalibrom metaka (12,7 - 14,5 mm). Za njih se, međutim, češće koristi izraz superteški mitraljez te služe kao avionski, tenkovski ili protuavionski mitraljezi.

Mitraljezi

en:Heavy machine gun
id:Senapan mesin berat
ja:重機関銃
ko:중기관총 (重)
no:Mitraljøse
pl:Ciężki karabin maszynowy
sv:Tung kulspruta 12,7
Tenkovski mitraljez

Tenkovski mitraljez je mitraljez, koji je ugrađen u tenk ili drugo borbeno oklopno vozilo kao dio naoružanja.

Po načinu postavljanja ih dijelimo na:
 spregnuti mitraljez, koji je postavljen u istu ravan s tenkovskim topom. Taj se mitraljez lako premješta s topom, ali mu je ograničeno kretanje. Glavna zadaća mu je pomoću zapaljivih ili svijetlećih metaka odrediti razdaljinu do mete, te borba protiv neprijateljske pješadije.
 kupolni mitraljez, koji se nalazi na kupoli i u kojim najčešće upravlja komandant tenka; namijenjen je protuavionskoj obrani i, rjeđe, borbi protiv neprijateljske pješadije.
 strukturni mitraljez, koji se nalazi u trupu tenka te je namijenje borbi protiv pješadije. 

Tenkovski mitraljezi se obično temelje na standardnim mitraljezima, iako obično imaju manju masu. Po kalibru odgovaraju srednjim, a rjeđe teškim mitraljezima. U pravilu predstavljaju pomoćno oružje, mada su u prvim tenkovima, pogotovo lakim, predstavljali glavno illi jedino oružje.

Mitraljezi
Mitraljez
Sterilizacija

Sterilizacija je izraz koji se može odnositi na:

 sterilizacija (operacija) - kirurški postupak kojim se čovjeka ili životinju čini nesposobnim za razmnožavanje;
 sterilizacija (mikrobiologija) - uklanjanje mikroorganizama;
 sterilizacija (biologija) ili sterilnost - gubitak sposobnosti biološke reprodukcije uslijed ozljede ili bolesti 
 sterilizacija u ekonomiji označava monetarnu politiku čiji je cilj suzbiti negativne posljedice kretanja na tržištu valuta
Sterilizacija (operacija)

Sterilizacija u kirurgiji označava operaciju koja za cilj ima onesposobljavnje za rasplod putem presijecanja sjemenovoda kod muškaraca, odnosno jajovoda kod žena. Često se smatra jednom od metoda kontrole rađanja.

Postoje slijedeće metode:

 vazektomija kod muškarava;
 vezivanje jajnika kod žena;
 histerektomija kod žena;
 kastracija kod muškaraca.

Vanjski linkovi 
 Vasectomy Information —The website of newsgroup alt.support.vasectomy.
 My Vasectomy in Words and Pictures —One man's personal experience.
 The male reproductive system after vasectomy  - diagram
 Vasectomy Reversal Resource 
 Female Sterilization Options  - Patient Education (womenshealthchannel)
 EngenderHealth: Is Vasectomy the Right Method For Me?  and Is Female Sterilization the Right Method For Me? 

Kirurške operacije
Kontrola rađanja
Sterilizacija (mikrobiologija)

Sterilizacija je higijenski postupak kojim se neka supstanca ili predmet oslobađa štetnih mikroorganizama (kao što su gljivice, bakterije, virusi i prioni). 

Sterilizacija je izuzetno važna u kirurgiji kako bi se spriječile post-operativne infekcije i komplikacije (dezinfekcija), kao i prehrambenoj industriji kako bi se spriječilo trovanje hranom i širenje zaraznih bolesti (pasterizacija).

Sterilizacija se provodi grijanjem, zračenjem, primjenom kemikalija ili filtriranjem.

Vanjske veze 

 Sterilizing symbols (D, z, F) and their meaning

Higijena
Mikrobiologija
Abdullah Gul

Abdullah Gül (10. 10. 1950.-) je 11. po redu predsjednik Republike Turske, koji se na toj dužnosti nalazi od 28. 8. 2007. Prethodno je pet mjeseci služio kao premijer (2002-2003) i ministar vanjskih poslova od 2003 do 2007. 

Odluka premijera Recepa Tayyipa Erdogana da Gül bude predsjednički kandidat je izazvala snažno i glasno protivljenje od zagovornika Turske kao sekularne države. U maju 2007. godine Gülova prva kandidatura je bila blokirana od Ustavnog suda zbog zabrinutosti sekularista vezanih uz Gülove stavove dok je bio članom Stranke blagostanja, i toga da mu žena nosi hijab, maramu koju mnogi vide kao kao simbol političkog islama. Međutim, nakon parlamentarnih izbora u julu iste godine, na kojima je pobijedila AKP, izabran je na dužnost 28. 8. 2007. i položio zakletvu isti dan.

Bilješke

Vanjske veze 

 Official Website of Turkish Presidency 
 Talk at the Council on Foreign Relations, Feb 9, 2007 
 Turkish Ministry of Foreign Affairs
 Official Website of Abdullah Gul 
  Abdullah Gul: International capital’s favorite  from soL the online newspaper.
 Abdullah Gül inquiry
 Turkishpolitix.com - Online dossier with news about Abdullah Gül 
 Bekir Coşkun's famous article

Predsjednici Turske
Ahmet Necdet Sezer

Ahmet Necdet Sezer (Afyonkarahisar, 13.9. 1941. -) je bio 10. po redu predsjednik Republike Turske. Türkiye Büyük Millet Meclisi (Velika narodna skupština Turske) je Sezera izabrala godine 2000. nakon što je istekao sedmogodišnji mandat Suleymana Demirela.

Biografija 
Rođen je 13.9. 1941. u Afyonu, a maturirao je 1958. u srednjoj školi u rodnom gradu. Diplomirao je na pravnom fakultetu u Ankari 1962., te magistrirao na građanskom pravu 1978. U međuvremenu je bio sudac u Ankari, odslužio vojni rok u Vojnoj pješadijskoj akademiji, da bi se zatim ponovno posvetio profesionalnoj karijeri suca u gradu Dicle, a zatim i pomoćnog suca na Višem žalbenom sudu u Ankari.

7.3. 1983. izabran je za punopravnog suca na Višem žalbenom sudu, nakon čega ga 27.9. 1988. tadašnji turski predsjednik Kenan Evren postavlja za suca Ustavnog suda, najvišeg suda u Turskoj. Sezer je 6.1. 1998. izabran za vrhovnog suca Ustavnog suda.

Nakon dugih i bezuspješnih pregovora o predsjedničkom kandidatu, vođe pet stranaka turskog Velikog narodnog sabora složili su se 5.5. 2000. oko imenovanja Sezera na mjesto predsjednika koji bi naslijedio Suleymana Demirela.

Sezer se zakleo na obranu turskih vjerskih institucija, socijalnog mira i teritorijalnog integriteta po svaku cijenu. Gorljivi zagovornik prevlasti zakona i demokratizacije jednom prilikom je rekao: "Ukoliko ne odbacimo elemente koji karakteriziraju policijsku državu, ne možemo udovoljiti zahtjevima koje ima jedno moderno društvo". Također je obećao borbu protiv korupcije, naglašavajući da nitko nije iznad zakona, te je zahtjevao da se ulože veći napori kako bi se ubrzao ulazak zemlje u Evropsku uniju.

Vanjske veze 

 BBC Profile
 Presidency of the Republic of Turkey 

Predsjednici Turske
Pravnici
Springfield Model 1840

Musketa Model 1840 Kremenjača (Springfield Model 1840 Flintlock)je naziv za američku pušku koja se proizvodila u Springfieldskoj oružarnici. Imala je kalibar .69 in (17,5 mm) i cijev dužine 106 cm. Između 1840. i 1846. je u Springfieldu i dva nezavisna oružara izrađeno 30.000 primjeraka. Dio njih je ranih 1840-ih konvertiran u kapislare.

V. također 
 Springfieldska puška

Muskete
Kammerlader

Kammerlader (norveški: punjač komore) je bila prva norveška puška ostraguša, i jedna od prvih takvih pušaka uvedenih u redovno naoružanje neke vojske. Bila je to sporometna puška koja je koristila punjenje od crnog baruta i zrna, ali ih, za razliku od većine tadašnjih pušaka, ubacivala u zatvarač umjesto cijeva. Zbog toga je Kammerlader imala veliku brzinu paljbe, a stekla je ugled i zbog preciznosti.

Međutim, iako je u svoje vrijeme bila jedna od najsuvremenijih i, vjerojatno, najubojitijih pušaka na svijetu, nikada nije masovno korištena u ratu.

Godine 1867. je zamijenjena s novim modelom Remington M 1867. Danas je izuzetno cijenjena među kolekcionarima starog oružja.

Puške
42. Filmski susreti

42. Filmski susreti održani su od 25. do 30. avgusta, 2007. godine. Festival je otvorio Petar Kralj.

Umetnička direktorka festivala je bila glumica Snežana Nikšić.

Program 

Tokom šest dana prikazano je ukupno 9 filmova od kojih je šest premijerno prikazano u Nišu.

Kao prateći program festivala organizovane su projekcije dokumentarnih filmova u serijalu pod nazivom "Žene na filmu" (posvećeni Anici Dobroj, Ljiljani Blagojević i Nedi Arnerić), dokumentarac Zabranjeni bez zabrane, o cenzuri u srpskom filmu, i Sećate se Rine Ite; organizovane su izložbe, promocije knjiga, kao i škola crtanog filma.

Nagrade 

Iz nagradnog fonda izdvojeno je 170.000 dinara za dobitnika nagrade "Naisa", po 150.000 za dobitnicu i dobitnika Carice Teodore i Cara Konstantina, a za ostale nagrade po 80.000 dinara.

Pored zvaničnih nagrada u toku tajanja Filmskih susreta proglašavani su dobitnici i dobitnice drugih, nezvaničnih nagrada festivala. Za najboljeg glumca festivala po ocenama publike proglašen je dobitnik grand prix-a Nebojša Glogovac. I prema ocenama žirija filmskih kritičara, kao i prema ocenama zvaničnog, najbolju mušku ulogu ostvario je Svetozar Cvetković, dok je najbolju žensku ulogu dala Jelisaveta-Seka Sablić u filmu Hadersfild.

Nagradu Ona i on, koju dodeljuje list Večernje novosti dobili su Jelisaveta Seka Sablić i Nikola Simić za uloge u seriji Ljubav, navika, panika.

Nagradu za životno delo, Pavle Vujisić dobila je glumica Mira Stupica, prema odluci žirija sastavljenog od prethodnih dobitnica i dobitnika, Ružice Sokić, Petra Kralja i Nikole Simića.

Spoljne veze 
 Zvanični sajt 42. filmskih susreta

Reference 

Filmski susreti
Amenhotep III

Amenhotep III (ponekad napisan kao Amenofis III) što znači Amun je zadovoljan bio je deveti faraon Osamnaeste dinastije. Prema raznim autorima, vladao je Egiptom juna 1391. pne. do decembra 1353. pne. ili od juna 1388. pne. do decembra 1351. pne./1350. pne. nakon smrti svog oca Thutmosea IV. Amenhotep III je bio sin Thutmose IV i Mutemwia, niže kraljice. 

Duga vladavina Amenhotepa III se općenito smatra jednim od najdužih perioda mira i prosperiteta u historiji Drevnog Egipta. Osim kraćeg vojnog pohoda na Nubiju, ne postoje podaci o nekakvoj značajnoj vojnoj aktivnosti. Umjesto toga je Amenhotep III većinu energije posvetio gradnji spomenika, ali i diplomatskoj prepisci s vladarima Drevnog Istoka, pogotovo državom Mittani, čije je dvije princeze oženio pred kraj svoje vladavine.

Amenhotep III je također poznat i po tome što je sačuvano preko 250 statua koji prikazuju njegov lik - više nego ijednog drugog faraona u historiji.

Porodica 
Amenhotep III je imao dva sina sa svojom Velikom kraljevskom suprugom Tiye: Krunskog princa Thutmosea koji je umro prije njega, te drugog sina Akhenatena koji ga je naslijedio. Amenhotep je također mogao biti otac trećeg sina—zvanog Smenkhkare koji će kasnije naslijediti Akhenatena i kratkom vladati Egiptom kao kralj. Amenhotep III i Tiye su također imali četiri poznate kćeri: Sitamun, Henuttaneb, Isis ili Iset i Nebetah. 

Amenhotep III je dvije od svoje četiri kćeri --Sitamun i Isis-- proglasio "velikim kraljevskim suprugama" u posljednjoj deceniji svoje vladavine. Za Sitamun dokazi za to postoje u oznaci ćupa iskopanog u kraljevskoj palači u Malkati. Faraon je to učinio u skladu s egipatskom teološkom paradigmom prema kojoj je kralj trebao imati partnerice iz nekoliko različitih generacija. Božica Hator je bila majka, supruga i kći Ra u drevnoj egipatskoj religiji. Zato se brak Amenhotepa III sa svoje dvije kćeri ne treba smatrati incestom u suvremenom značenju riječi.

Amenhotep III se oženio za Gilukjepu (prvu u seriji diplomatskih nevjesti), kćerkom Shuttarne II od Mitannija u desetoj godini svoje vladavine. Oko 36. godine svoje vladavine se oženio za Tadukhepzu, kći svog saveznika Tushratte od Mitannija.

Reference

V. također 
 Commemorative scarab of Amenhotep III  
 Historija Drevnog Egipta
 Porodično stablo Osamnaeste dinastije Egipta
 Mitanni
 

--

Faraoni
Springfield Model 1842

Springfield Model 1842 ili Američka musketa kapislara Model 1842 (U.S. Model 1842 Percussion Musket) je naziv za pušku koja se od 1842. do 1854. godine proizvodila u američkim vojnim oružarnicama Springfield i Harper's Ferry.

Predstavlja posljednju musketu koja se proizvodila kao standardno oružje američke pješadije, ali i prvu koja je predviđena za zamjenske dijelove, odnosno koja je koristila kapislu za mehanizam opaljivanja (mada su raniji modeli kasnije bili konvertirani za kapisle).

Imala je masu od oko 4 kg i bila duga 146 cm. Ispaljivala je okruglo zrno kalibra .69 in (17,5 mm)m, odnosno sačmu. 

Proizvedeno je oko 272.655 primjeraka (uz nešto manji broj kod privatnih proizvođača). Usprkos toga, na samom početku američkog građanskog rata ih je u upotrebi bio manji broj od ranijih pušaka kao što su Model 1816 i 1822. 

Za vrijeme rata ih se napustilo u korist novijih pušaka-žljebuša koje su imale veći domet, preciznost, a na kraju i brzinu paljbe.

V. također 

 Springfieldska puška

Vanjski linkovi 
 Article about M1842 Musket

Muskete
Glatka cijev

Glatka cijev (engleski smoothbore) je izraz koji se koristi kako bi se opisalo svako vatreno oružje koje nema ižlijebljenu cijev.

Karakteristika oružja glatkih cijevi jest korištenje projektila sferičnog oblika, ali i daleko slabija preciznost i domet. 

Na početku je svako vatreno oružje koristilo glatku cijev, da bi se od 16. i 17. vijeka počele izrađivati prve puške s ižljebljenim cijevima, veće preciznosti. Ta oružja su se u pravilu koristila za snajpiranje i lov. Međutim, tek je razvoj metalurgije i pronaazak odgovarajuće municije početkom 19. vijeka omogućio da se ta oružja proizvode serijski, odnosno počnu masovno koristiti kao standardno oružje u ratu.

Nakon revolvera i pušaka, i artiljerija je dobila ižljebljene cijevi. 

Danas glatku cijev uglavnom koriste sačmarice i minobacači.

Oružje
Dreyse Model 1849

Dreyseova puška igljenača (njemački Zündnadelgewehr ili "puška s udarnom iglom") je bila standardna vojnička puška ostraguša, slavna po tome što je bila dio naoružanja Pruske od 1848. godine. Ime joj dolazi od 12,7 mm udarne igle, koja je probijala obod čahura kako bi detonirala kapislu od metka. Dreyseova puška je također bila prva koja je koristila dršku zatvarača kako bi se otvorila i zatvorila cijev.

Pušku je proizveo Johann Nikolaus von Dreyse (1787—1867), koji je na njoj počeo raditi 1824. godine, a 1836. godine izradio prvi primjerak. Za svoje zalsuge Dreyse je 1864. godine dobio plemićku titulu.

Municija za pušku se sastojala od olovnog zrna kalibra 15,4 mm u obliku kukuruza, kapisle, 4,8 g crnog baruta i papirnate čahure.

Usporedbe sa suvremenim puškama 
Jedina puška s kojom se Dreyse mogla usporediti bio je norveški kammerlader - jedina ostraguša uvedena kao standardno oružje 1840-ih.

Upotreba u ratovima 
Dreyseova puška je postupno uvođena u naoružanje pruske vojske, ali je prva prilika za njeno iskušavanje u praksi bio Majski ustanak u Dresdenu 1849. godine koga su ugušile pruske trupe, koristeći, između ostalog i novo oružje. Petnaest godina kasnije, Dreyse su koristile pruske snage u drugom njemačko-danskom ratu.

Najveću je slavu puška stekla u kratkom prusko-austrijskom ratu kada je pokazala uvjerljivu superiornost nad austrijskom sprednjačom Lorenz. Zahvaljujući tome što se mogla puniti straga, pruski strijelci su mogli održavati stalnu paljbu iz klečećeg ili ležećeg položaja, odnosno koristiti zaklon, dok su austrijski strijelci mogli pucati jedino iz stojećeg položaja. Činjenica da se punila straga Prusima je omogućila je i 3-5 puta bržu paljbu od Austrijanca, a samim time i odnos gubitaka trostruko ili peterostruko veće gubitke Austrijanaca u svakom međusobnom okršaju. Izloženost ubitačnim efektima Dreyseove puške je izazvalo potpunu demoralizaciju, a potom i slom austrijske vojske u ratu.

S druge strane, Dreyse je već ranije imala neke nedostatke u odnosu na druge puške, uključujući i sprednjače koje su imale veći domet. U francusko-pruskom ratu je pak, bila, potpuno deklasirana od francuske puške Chassepot Mlle 1866. 

Iako su Nijemci taj rat dobili, već tada je odlučeno da se zamijeni novim, boljim modelom poznatim kao Mauser Model 1871.

Vanjske veze 

 The Needle-Gun and Cartridge, Chambers's Journal, 18 August 1866 
 Cut through drawings of the Needle Gun

Izvori 
 Translated article on the Needle Gun, retrieved 30 September 2005

V. također 
 Hall M1819 (ranija ostraguša)

Problemi
Puške
Notre Dame de Paris

Notre Dame de Paris ili samo Notre-Dame je najpoznatija ranogotička katedrala posvećena Blaženoj Djevici Mariji sagrađena na otoku Île de la Cité na rijeci Seini u Parizu.

Historija 
Gradnja katedrale Notre-Dame de Parizu započinje 1163. godine. Povod je bilo proglašenje Pariza "župom kraljeva Evrope". Biskup Mauricea de Sully je smatrao kako je tadašnja pariška katedrala nedostojna te župe.

Gradnja katedrale je trajala do 1345. godine. Za vrijeme francuske revolucije je izložena vandalizmu antikatolički raspoloženih revolucionara, a kraće vrijeme je služila za obrede Kulta Vrhovnog bića i Kulta Vrhovnog bića. 1840-ih su na njoj vršeni rekonstrukcijski radovi. 1871. sljedbenici Pariške komune su je namjeravali zapaliti.

Dana 15.aprila 2019. godine katedralu je zahvatio strahovit požar.Planuo je u 18:50 i zahvatio je krovište i kupolu katedrale.Tijekom požara ￼￼￼srušila se kupola i čuveni zvonik.Borba s požarom trajala je 8,5 sati,kada je požar ugašen.Za vreme požara jedan svećenik ušao je u katedralu i spasio krunu,koju je nosio Isus Krist za vreme svoje muke,te je jedan od heroja tog požara.U požaru su ozleđena dva policajca i jedan vatrogasac.

Arhitektura 

Ističe se simetričnošću i uravnoteženošću arhitektonskih elemenata. Njezina prostranost, savršena uravnoteženost pročelja, elegancija njenih kontrafora, savršenstvo vitraža, potpuno opravdavaju njezin status "najpopularnije" crkve u Francuskoj. Katedrala je petobrodna, duga je 130 m široka 48, a visoka 36 m. Osnova je zbijena. Dvostruki deambulatorij hora nadovezuje se neposredno na bočne brodove, a kratki transept jedva prelazi širinu fasade i daje crkvi oblik latinskog križa. Sistem potpornih stubova i lukova koji okružuju cijelu građevinu nose glavni dio težine konstrukcije. Potporni lukovi i stubovi raspoređeni su u više redove u vidu kaskada. Zapadno pročelje katedrale primjer je neponovljive elegancije gotike. Pročelje uokviruju dva zarubljena tornja. Strelasti završeci uobičajeni u gotici, nisu nikad bili izvedeni, tako da su kule prekrivene terasastim krovovima. Potporni stupci pojačavaju uglove kula i dijele pročelje na tri glavna dijela. Riješenje je trospratno. Na zapadnom pročelju skulptura je teško oštećena za vrijeme francuske revolucije. Gotički je vertikalizam unutrašnjeg prostora kao i veliki prozori u prozorskom zidu, kao i lakoća i vitkost oblika.

Katedrala u popularnoj kulturi 
Katedrala je u popularnoj kulturi najpoznatija kao mjesto radnje historijskog roman Zvonar katedrale Notre-Dame Victora Hugoa. Poznati pisac, veliki zaljubljenik u gotičku arhitekturu, roman je, između ostalog, napisao i zato da bi potakao svoje suvremenike da obnove crkvu.

Galerija slika

Eksterni linkovi 

 Službene stranice Notre Dame de Paris  

Katedrale u Francuskoj
Crkve u Parizu
Gotičke katedrale
Svjetska baština u Francuskoj
Vokovizuel

Vokovizuel je pravac umjetničke avangarde koga je započeo i u istoimenoj knjizi opisao Vladan Radovanović.

Umjetnički pravci
KSV Tempo 1973

KSV Tempo 1973 e.V. Frankfurt je fudbalski klub koji okuplja igrače i navijače srpske nacionalnosti u Frankfurtu na Majni.

Formiran je 1972. godine, a zvanična takmičenja počeo u 1973. godini. Trenutno se I. Ekipa takmiči u " Grupen ligi Frankfurt" a II. Ekipa u " Kreisligi a". Pored I. i II. Ekipe u zvaničnom takmičenju i je tzv. SOMA, sastavljena uglavnom od starijih igrača. SOMA je u sezoni 2006/07 zauzela 1. mesto.

Linkovi 
 Zvanična stranica 

Fudbalski ili nogometni klubovi u Njemačkoj
UEFA Superkup

Superkup Evrope je naziv za godišnje natjecanje između dva pobjednika eurokupova. Od 1972. do 1999. to je bilo između pobjednika Lige (kupa) prvaka i Kupa Pobjednika Kupova, a od 2000. između pobjednika Lige prvaka i Kupa UEFA.

Pobjednici i finalisti

Uspješnost po državama

Uspješnost po klubu

Vidi još 
UEFA Liga Prvaka

UEFA Kup

Kup pobjednika kupova

Interkontinentalni Kup

Vanjske veze 

 UEFA Super Cup

Međunarodna klupska fudbalska takmičenja
UEFA
G-14

G-14 je organizacija Evropskih nogometnih klubova. Osnovana je 2000. godine od strane 14 vodećih klubova, u cilju obezbjeđenja pregovora sa UEFA-om i FIFA-om. Novi članovi se mogu pridružiti samo po pozivu. U avgustu 2002. godine primljena su 4 nova kluba, ali je organizacija zadržala stari naziv.

Inače svi članovi ostavili vaoma značajan trag u nogometnoj historiji, kako u svojim ligama tako i u međunarodnim takmičenjima. Ogroman broj nogometnih reprezentativaca igra upravo u ovim klubovima.

Članovi

Klubovi osnivači 
 Liverpool, Engleska
 Manchester United, Engleska
 Olympique de Marseille, Francuska
 Paris Saint-Germain, Francuska
 Bayern München, Njemačka
 Borussia Dortmund, Njemačka
 AC Milan, Italija
 Inter, Italija
 Juventus, Italija
 Ajax, Holandija
 PSV Eindhoven, Holandija
 Porto, Portugal
 Barcelona, Španija
 Real Madrid, Španija

Novi članovi 
 Arsenal, Engleska
 Olympique Lyonnais, Francuska
 Bayer Leverkusen, Njemačka
 Valencia, Španija

Vanjske veze 
 Službena stranica
 Neslužbene G-14 novosti 

Fudbalske organizacije
Nagrada Žanka Stokić

Nagrada Žanka Stokić ili Velika Žanka je nagrada koja se dodeljuje najistaknutijim glumicama srpskog pozorišta. Prvi put je dodeljena 2003. godine, glumici Svetlani Bojković. Nagrada nosi ime jedne od najvećih srpskih pozorišnih glumaca, Žanki Stokić.

Uspostavljanje nagrade 
Godine 2001. glumica Mira Stupica, koja je tokom proslave 60 godina njenog profesionalnog rada nazvana najvećom srpskom glumicom 20. veka, pozvala je na kulturnu javnost da se seća Žanke Stokić i da se osnuje nagrada koja će nositi njeno ime: 
 "Nisam ja najveća srpska glumica prošloga veka. Najveća glumica koju je srpsko pozorište imalo je Žanka Stokić, koja je nepravedno zaboravljena, a toliko je zadužila pozorišnu umetnost i našu kulturu. Zato molim našu kulturnu javnost da Žanku Stokić vrati na mesto koje joj pripada, i predlažem da se ustanovi glumačka nagrada koja će se zvati »Velika Žanka«".

Nagradu dodeljuju Narodno pozorište u Beogradu, Kompanija Večernje novosti i Opština Požarevca, a sastoji se od plakete, statuete Velika Žanka, koju je izradio Mića Bogoslavljević i novčanog dela. 

Inicijatorka nagrade, Mira Stupica je doživotna predsednica žirija koji dodeljuje nagradu.

Nagrada se ne dodeljuje glumicama koje su nagrađene nagradom Dobričin prsten, međutim, prva dobitnica, Svetlana Bojković je kasnije primila i drugu nagradu.

Dobitnice nagrade 
 2003: Svetlana Bojković
 2004: Milena Dravić
 2005: Radmila Živković
 2006: Đurđija Cvijetić
 2007: Ružica Sokić
 2008: Jelisaveta Sablić
 2009: Gordana Đurđević Dimić
 2010: Dara Džokić
 2011: Mirjana Karanović
 2012: Ljiljana Blagojević
 2013: Ljiljana Stjepanović
 2014: Mira Banjac
 2015: Anita Mančić
 2016: Jasna Đuričić
 2017: Olga Odanović

Izvori 

 
Žanka Stokić
Žanka Stokić
Nagrade za životno djelo
Ljubinko Šipura Bucko

Ljubinko Šipura Bucko (Kotorvaroš, 1973 -) je pjevač iz Bosne i Hercegovine.

Rođen u Kotorvarošu 1973 i živio do 14 god.
Veċ u 4.godini počinje da svira harmoniku 
na mnogim školskim manifestacijama svirajuċi ili pjevajuċi osvajao značajna mjesta.
U Banjaluci pohadjao srednju glazbenu školu.

Od 1988. živi u njemackoj gdje je završio srednju skolu.

Svoj prvi album Kotorvaroš izdaje za izdavacku kucu EMBEX, zatim slijede 4 albuma.
1994.

2009.izlazi Album "Pao sam do dna" 
20
2010 singl "Bozić u Tuđini"za Song Zelex u Široki Brijeg

Bosanskohercegovački pjevači
Tajib Omerdić

Tajib Omerdić (21. 4. 1948, Stjepan Polje, Općina Gračanica) bosanskohercegovački je pjesnik. 

Završio je Srednju rudarsku školu u Sloveniji, Velenje, Višu školu unutrašnjih poslova (smjer pravnik-kriminalist) u Zagrebu, te Fakultet političkih znanosti u Zagrebu sa stečenim zvanjem profesora. Kao policajac sedamdesetih godina 20. stoljeća se dosta skromno pojavljuje na književnim večerima u Jastrebarskom, Zagrebu i Karlovcu. Pjesme piše uglavnom sa željom za povratkom u Bosnu, u koju se vraća 1991, kada postaje načelnik policije u Gračanici. U ratu je sudjelovao naoružavanjem branilaca Gračanice. U tom gradu i objavljuje knjigu poezije "Od obale do obale" (1996). Zatim se javlja pjesmama u zajedničkoj knjizi "Šapat provincije" (2001). 

Bosanskohercegovački pisci
Authority control
Bob Hope Presents the Chrysler Theater

Bob Hope Presents the Chrysler Theater (doslovno Bob Hope predstavlja Chryslerov Teatar) je naziv za američku TV-seriju antologijskog tipa koja se prikazivala na NBC-ju od 1963. do 1967. godine.

TV-serija je ime dobila po sponzoru - Chrysleru - i svom voditelju, poznatom komičaru Bobu Hopeu.

Sadržaj serije je bio prilično raznolik, te se sastojao od humorističkih skečeva, muzičkih brojeva, a ponekad i ozbiljnih TV-drama kao što je adaptacija Solženjicinovog romana Dan u životu Ivana Denisoviča s Jasonom Robardsom u naslovnoj ulozi.

Vanjske veze 
 Bob Hope Presents the Chrysler Theater na IMDb

TV serije
Albert Paulsen

Albert Paulsen (Guayaquil, Ekvador, 13.12. 1925—Los Angeles, Kalifornija, 25.4. 2004.) bio je ekvadorski glumac koji je slavu stekao glumeći u američkim TV serijama 1960-ih. Njegova specijalnost je bio snažan njemački naglasak, zbog čega je često dobijao uloge njemačkih oficira, odnosno sovjetskih špijuna i istočnoevropskih diktatora.

Vanjske veze 
 

Ekvadorski glumci
Američki glumci
Authority control
Jovan Tanasijević

Jovan Tanasijević (1955, Jabukovac kod Negotina) Pisac, iz Jabukovca, gde je završio osnovnu školu. Srednju školu je završio u Boru, a višu u Subotici.

Objavljivao je u časopisima: "Buktinja", "Istok", "Timočke novine" i u istorijskom zborniku "Baštinik". Izdao je, između ostalog, i knjige: "Selo na istoku 1 i 2", "Namagarčiti konja" i "AKUD floričika Jabukovac".

Srpski pisci
Authority control
Svjetsko prvenstvo u atletici

Svetsko prvenstvo u atletici organizuje Međunarodna asocijacija atletskih federacija (IAAF). Prvo svetsko prvenstvo održano je 1983. godine u Helsinkiju (Finska). U početku, Svetska prvenstva (SP) su se održavala svake četvrte godine, a od 1993. održavaju se svake duge godine. SP se održavaju neparnim godinama kako se ne bi kalendarski poklopila sa Letnjim olimpijskim igrama.

Posle Olimpijskih igara i Svatskog prvenstva u fudbalu, to je treće veliko sportsko tačmičenje na svetu. 

 

Atletika
Svjetska prvenstva
Skok u vis

Skok u vis atletska je disciplina u kojoj natjecatelj mora skočit preko vodoravo položene letvice na točno određenoj visini bez ikakve pomoći raznih predmeta. Ova disciplina nalazi se u Olimpijskim igrama Stare Grčke. S vremenom su natjecatelji razvili različite učinkovite tehnike skoka. Najviši je u vis skočio Javier Sotomayor, kubanski atletičar preskočivši letvicu na visini od 2,45 m.

Najbolji rezultati

Muškarci (vani)

Žene (vani)

Muškarci (dvorana)

Žene (dvorana) 

Discipline u atletici‎
Federacija Zelenih stranaka Afrike

Federacija Zelenih stranaka Afrike je organizacija zelenih stranaka u Africi, slična drugim kontinentalnim okupljanjima zelenih stranaka kao u Amerikama, Aziji i Pacifiku i Evropi.

Članice 
 Benin: Les Verts du Benin
 Burkina Faso: Rassemblement Des Ecologistes du Burkina Faso  
 Kamerun: Defense de l'Environment Camerounais (DEC)  
 Gvineja: Parti des Ecologistes Guineens
 Gvineja-Bissau: Liga Guineense de Protecçao Ecologica
 Côte d'Ivoire: Parti pour la Protection de l'Environnement
 Kenija: Mazingira zelena stranka
 Mali: Parti Ecologiste du Mali
 Mauricijus: Movement Republicain - the Green Way
 Maroko: Les Verts
 Niger: Rassemblement pour un Sahel Vert
 Nigerija: Green Party of Nigeria
 Senegal: Les Verts
 Somalija: Somalijska zelena stranka 
 Južna Afrika: Zelena stranka Južne Afrike

V. također 
 Globalni Zeleni
 Zelene stranke u svijetu

Eksterni linkovi 
 Green Party Federations

Zelene političke stranke
Gimli (Međuzemlje)

Gimli je lik iz trilogije Gospodar prstenova. On pripada narodu Patuljaka iz kraljevstva Samotne planine. Priključio se Prstenovoj družini. Kada se družina raspala borio se sa Legolasom i Aragornom u bitkama rata za prsten. Nakon sto je Sauron uništen Gimli je osnovao Kraljevstvo patuljaka u pećinama Helmovog Ponora. Kada je Aragorn umro, otišao je sa Legolasom u Neumiruće Zemlje.

Likovi iz serijala The Lord of the Rings
Filmski likovi
Animirani likovi
Likovi iz videoigara
Fiktivni vojnici
Pozitivna geografija

Pozitivna geografija je naziv prvog albuma rock-grupe Bajaga i instruktori.

Pjesme 

 Berlin	
 Mali slonovi 	
 Poljubi me
 Limene trube
 Znam čoveka
 Tekila gerila
 Marlena
 Kosooka
 Tamara
 Pustite me, druže
 Papaline

Bajaga i instruktori
Sa druge strane jastuka

Sa druge strane jastuka je drugi po redu album grupe Bajaga i instruktori. Smatraju se jednim od najboljih pop-rock albuma u historiji bivše Jugoslavije.

Popis pjesama 

 220	
 Vidi šta sam ti uradio... 	
 Nemoj da budeš nja nja 	
 Ti se ljubiš	
 Dobro jutro, džezeri 	
 Sa druge strane jastuka 	
 Šarene pilule za lilule	
 Dvadeseti vek 	
 Francuska ljubavna revolucija 	
 Nemoj da se zezaš sa mnom 	
 Zažmuri

Bajaga i instruktori
Jahači magle

Jahači magle su treći po redu album grupe Bajaga i instruktori. Karakterizira ga eksperimentiranje s raznim muzičkim žanrovima.

Popis pjesama 
 Ja mislim 300 na sat 	
 Kao ne zna da je gotivim 	
 Gde stiže moje sećanje 	
 Red i mir 	
 Rimljani	
 Samo nam je ljubav potrebna 	
 Strah od vozova 	
 Bam bam bam 	
 442 do Beograda

Bajaga i instruktori
Albumi 1986.
Prodavnica tajni

Prodavnica tajni je četvrti album grupe Bajaga i instruktori. Dijelom je bio inspiriran iskustvima s prethodne turneje po tadašnjem Sovjetskom Savezu, te pjesmama dominira melankolični ugođaj i sporiji ritmovi.

Popis pjesama 

 Gore dole 	
 Plavi safir 	
 Verujem ne verujem 	
 Godine prolaze 	
 Ruski voz 	
 Vesela pesma 	
 Tišina	
 Život je nekad siv, nekad žut 	
 Otkada tebe volim

Bajaga i instruktori
Albumi 1988.
Neka svemir čuje nemir

Neka svemir čuje nemir je dvostruki, peti po redu, album grupe Bajaga i instruktori. Predstavljao je kombinaciju originalnog materijala i koncertnih snimki.

Popis pjesama 

 Na vrhovima prstiju 	
 Tekila gerila 	
 Idem	
 Tamara	
 Neka svemir čuje nemir 	
 Dvadeseti vek 	
 Dobro jutro džezeri 	
 220	
 Plavi safir 	
 Kad hodaš 	
 Ruski voz 	
 Zažmuri	
 Poljubi me 	
 Limene trube 	
 Ja mislim 300 na sat 	
 Tišina

Bajaga i instruktori
Albumi 1989.
Muzika na struju

Muzika na struju je šesti po redu kompletni album grupe Bajaga i instruktori. Često se smatra posljednjim zaokruženim albumom grupe.

Popis pjesama 
 Muzika na struju 	
 Grad	
 Gde si 	
 Grudi nosi ko odlikovanja 	
 Mali svira gitaru 	
 Na grani 	
 Jedino to se zove ljubav 	
 Ovo je Balkan 	
 Marinina tema 	
 Lolita	
 Nakostrešena mačka 	
 Golubica

Bajaga i instruktori
Od bižuterije do ćilibara

Od bižuterije do ćilibara je sedmi po redu album grupe Bajaga i instruktori.

Popis pjesama 

 Silikon (2004.)
 Tvoja gajba je sigurna
 Još te volim
 To!
 Iza nas...
 Leti leti ptico
 Nezgodna varijanta (jedna od...)
 Ne volim zimu
 Sto ne može niko možeš ti

Bajaga i instruktori
Zmaj od noćaja

Zmaj od noćaja je sedmi po redu album grupe Bajaga i instruktori.

08. 10. 2001. - Zmaj od noćaja

 Lepa Janja, ribareva kći 	
 Da li da odem ili ne 	
 Gospod brine 	
 Tehno blues 	
 Zmaj od noćaja 	
 Najslađa devojka 	
 Model 1960 es ef er jot 	
 Ala	
 Perla 	
 Extasy, pazi 	
 Plavo

Bajaga i instruktori
Četiri godišnja doba (Bajaga i instruktori)

Četiri godišnja doba je mini-album koga je izdala grupa Bajaga i instruktori.

Popis pjesama 

 Uspavanka
 Dobro jutro
 Buđenje ranog proleća
 U koži krokodila

Bajaga i instruktori
Albumi 1991.
Četiri godišnja doba

Četiri godišnja doba je izraz koji se može odnositi na:

 Četiri godišnja doba (Vivaldi), ime za četiri violinska koncerta Antonija Vivaldija;
 Četiri godišnja doba (film), američki igrani film iz 1981. godine u režiji Alana Alde;
 Četiri godišnja doba (Bajaga i instruktori), mini-album grupe Bajaga i instruktori.